Shinigami

### 死神 ─ Shinigami

*Olyan semleges természetfölötti lény, amelynek elsődleges feladata a lelkek áttekintése és begyűjtése.*

## Kialakulásuk

Sokszor tévesen valós isteneknek (kami-knak) titulálják őket megnevezésükből adódóan.
(Shinigami vagy Halálisten (death god/death spirit), olyan isten, aki a halálba csalogatja vagy ösztökéli az embereket.)

### Japán vallásban

Sok mítoszban tartják őket démonoknak.
A buddhizmusban a Mrtyu-mara egy halállal kapcsolatos Mara (démon). Egy démon, mely az embereket arra készteti, hogy meg akarjanak halni, és úgy tartják, hogy ha megszáll valakit, a sokktól azonnal öngyilkos akar lenni, és emiatt gyakran halálistenként magyarázzák. Yama-t az alvilág királyát és az onikat szintén egyfajta halálistennek gondolják.

A Shinto-ban és a japán mitológiában Izanami adta a halált az embereknek, és emiatt néha halálistenként tekintenek rá.

Viszont másnak tartják Izanamit és Yama-t a nyugati mitológiák halálisteneitől, és mivel a buddhizmusban ateizmus lett rögzítve, ezért néha úgy tűnik, hogy a halálisten, mint fogalom nem is létezik. Bár a japán buddhisták hitében a kijin és az onryō elvettek emberi életeket, mégis a halálisten, mint aki az embereket a holtak világába irányít, többek szerint nem létezik.

### Színházakban

Általánosságban a halálisten szót (死神, shinigami) nem igazán használták a klasszikus japán irodalomban, és nem sokat írtak róluk, de az Edo-kortól a halálisten szó megjelenik több műben és olyan klasszikus irodalomban, ami kettős öngyilkosságról szól.

1706-ban olyan férfiakról és nőkről szóló darabot mutattak be, akiket a halál irányába hívtak, azt írták: "az út, melyre a halál istene vezet". 1709-ben egy másikban egy nő, aki kettős öngyilkosságra készült egy férfivel, azt mondta, hogy "az élet mulandósága egy halálisten csalogatásában". Sosem derült ki, hogy egy halálisten jelenléte volt-e az oka az öngyilkosságuknak, vagy hogy a halálisten egy példa volt a kettős öngyilkosságuk helyzetére, sőt olyan értelmezés is volt, hogy a halálisten egy kifejezés az élet mulandóságára.

Ezen kívül 1720-ban egy újabb előadás közben elhangzott egy kifejezés, "akit megszállt egy halálisten." Mivel a szereplő egy papírárus volt, ezért a halállal szembenézve úgy írta a "papír" (紙, kami) szót, hogy "isten" (神, kami), de bizonyos értelmezések szerint nem gondoltak halálisten létezésére.

### Klasszikus irodalomban

Az Edo-korban született klasszikus irodalomban a halálisteneket embereket megszálló lényekként említik meg. Az 1841-es Ehon Hjaku Monogatari olyan történetet tartalmaz, aminek a címe Shinigami. Ebben azonban a halálisten egy elhunyt lélek, akit rossz szándék vezérelt, közrejátszott olyan rosszindulatú tettekben, amik még élő emberek rossz útra térítését eredményezte (értsd halál) ami megismétlődött egy olyan helyen, ahol már történt gyilkosság. Például olyan helyen ugyanazon öngyilkosságra való rávezetés, ahol már felakasztották magukat a múltban. Ezáltal ezek a halálistenek valamifajta irányítási erővel rendelkeznek, ami arra ösztönzi az embereket, hogy meghaljanak.

## Hogyan lesz valakiből shinigami, vagyis halálisten?

Azok az emberek, akik öngyilkosságot követnek el büntetésből Shinigami-vá válnak. Mindaddig míg meg nem bocsátanak nekik, keményen dolgoznak és folyamatosan figyelik az emberek halálát.

Semlegesek maradnak kami-k és az emberek között. Szigorúan tilos az emberi ügyek beavatkozása vagy befolyásolása. Mikor egy lélek Shinigami lesz megkapja a lélek-visszahívási listát ami lényeges információkat tartalmaz az emberekről.

## Feladatuk

Legfontosabb feladatuk, hogy minden egyes haldokló lélek kaleidoszkópját ellenőrizzék és meghatározzák, vajon megérdemlik-e a halált vagy sem.

Az az ember, aki megkapja az ítéletet, hogy véget érhet az élete, a Shinigami áldozatává válik. A Shinigami használja rajta a Halálkaszáját hogy elvágja emlékeit és lelkét a testétől, ami az ember halálát okozza. Egy ember csak akkor távolítható el a listáról, ha úgy ítélik meg, hogy potenciálisan hasznos lehet ebben a világban. A Shinigami alapvetően arra törekszik, hogy megerősítse, az "értékes" ember ritka lehetőségét, amit nem minden esetben érdemelt ki viselkedésével.

## Büntetésük

Ha egy Shinigami hibát követ el, vagy szabályt szeg a misszió során, vissza kell térnie a központba (jelenesetben a pokolba), és írásbeli bocsánatkérést és jelentést kell benyújtania. A büntetésük részlete ismeretlen, egyénenként változó bár ha a bűncselekmény súlyos, felfüggeszthetők egy időre. Másfelől, ha egy Shinigami kilép vagy visszavonul, akkor nem lesz többé lélek-visszahívási listája és a Halálkaszájától is megfosztják.

## Jellemzésük

A Shinigami-k rendszerint mindent meg akarnak szüntetni, ami az útjukba kerül. A démonokkal régóta fennálló és kölcsönös megvetéssel állnak egymáshoz. Úgy vélik, hogy a démonok vulgárisak és kellemetlenek; megzavarják a lelkek strukturált, aprólékos munkáját, mivel hajlamosak arra, hogy a lelkeket megkülönböztetés nélkül és nagy mennyiségben felemésszék.

Megjelenésük hasonló az emberekéhez főleg az erőnlét és hallás szempontjából. Szemük azonban sokkal élesebb, szó szerint belelátnak az emberbe. A démonoktól eltérően a Shinigami-k alvást igényelnek és valós, "emberi" ételt fogyasztanak, valamint átlag emberek is láthatják őket ha azt ők is akarják.

## Eszközeik

### Jigoku no Mon (地獄 の 門,  Pokol kapu)

Átjáró a Pokol és az Emberi Világ között.

* Megjegyzés: Csak Shinigami-k képesek létrehozni és utazni rajta keresztül. A kapu bárhol, bármikor képes megjelenni, de sima emberi szemnek, aki lelkileg nem "tudatos" láthatatlan és nagy valószínűséggel érzékelni sem képes. Használatához mindenképpen szükség van Shinigami-k esetében a Halálkaszára. Különleges képességgel az utazáson kívül nem bír.

### Jigokuchō (地獄蝶, Pokol lepke)

Ők irányítják a Shinigami-t a Jigoku no Mon keresztül, amikor a Pokol (地獄, Jigoku) és az Emberi Világ között utazik. Jigokuchō-t a Shinigami-k közreműködőként is használnak, gyakran fontos parancsokat, utasításokat vagy információkat hordoznak.

Megjegyzés: Bármikor előidézhető vagy eltüntethető egy Pokol lepke, nem kell hozzá semmi különösebb eszköz. Minden Jigokuchō egy elhunyt ember lelke, akit a Shinigami-k gyűjtöttek be. A Jigokuchō is csak a lelkileg "tudatos" emberek számára látható. Minden Jigokuchō-val szót értenek a Shinigami-k, nem ritka hogy beszélgetnek is velük.

### Death Scythe (Halálkasza)

A Shinigami-k által használt fegyver kettős célt szolgál; a lelkek áttekintését és azok begyűjtését. Egy ilyen Halálkaszával képes a Shinigami megnézni egy ember életének történetét ezálltal pedig eldönteni hogy érdemes e a halálra és hogy valóban itt van e az ideje a visszahívási listától függetlenül.

* Használat: Ahhoz, hogy egy ember emlékeihez hozzáférjen egy Shinigami meg kell sebesítenie egy határozott vágással, ezzel előidézve egy halálközeli állapotot, ekkor szabadul fel élete "filmje" amit ezek után a Shinigami végig tud nézni. Amennyibe az ember valóban megérdemli a halált a "film" elszakításával vethet véget az életének.

* Megjegyzés: Bármilyen is legyen egy Shinigami megjelenése, gond nélkül képes előidézni a Halálkaszáját amiből köztudott, hogy nincs két egyforma, mivel minden egyes fegyver a Shinigami lelkének egy darabját jelképezi. A Halálkasza hírhedt igen erős pengéjéről mely bármit képes átvágni, beleértve más Shinigami-t is, van azonban egy kivétel: a Halálkasza nem képes kárt tenni egy másik Halálkaszában. Minden ilyen kasza súlyos eszköz, a megemelése lehetetlen minden olyan lény számára, aki nem Shinigami. Az emberek nem képesek látni csak a haláluk pillanatában, míg más lényeknek a látással, érzékeléssel nincs gondja.

### Soul Retrieval List (lélek-visszahívási lista)

Naplóhoz vagy jegyzetfüzethez hasonló könyvecske ami tartalmazza a személyek nevét, születési dátumát, életét, bekövetkező halálát, hogy hasznos volt e a társadalom számára, valamint a szülők adatait és minden további megjegyzést, akiknek az életét le kell hogy ellenőrizze vagy elvennie.

* Megjegyzés: Megfigyelésre és lélekbegyűjtésre alkalmas. Mikor egy Shinigami elvette egy ember életét, a listában azonnal megjelenik a "Befejezve" felirat pecsét formájában az egyén lapján. Ez a lista havonta, vagy egyénileg frissül. A Shinigami számára csak akkor felülírható, átírható ha hibás információt tartalmaz, és ezt a pokolból is alá támasztották.

## Képességeik

### Megnövelt agilitás

* Sokkal mozgékonyabbak, hajlékonybbak és gyorsabbak, mint az emberek; olyan, mintha a gravitáció nem hatna rájuk. Képesek egy háztetőre fel,- vagy onnan leugrani bármiféle megerőltetés vagy sérülés nélkül.

### Fokozott állóképesség

* Érzékelhetően kitartóbbak, mert képesek elviselni azokat a fájdalmakat és támadásokat, amelyek megöltek volna egy embert.

### Lélek áttekintése és begyűjtése

* A Halálkasza használatával a Shinigami megvizsgálhatja a haldokló lélek emlékeit és elveheti a lelket, miután elkészült a hivatalos értékelés.